pythainlp/thai-wiki-dataset-v4 huggingface dataset:
การประเมินคุณภาพผลงานวิจัยเชิงวิชาการโดย สกว.

สำนักงานกองทุนสนับสนุนการวิจัย (สกว.) ได้เริ่มจัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทย ตั้งแต่ พ.ศ. 2550 เป็นการจัดระดับ (Rating) แบ่งออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน การจัดระดับแบ่งออกเป็นสาขาวิชาต่าง ๆ ได้แก่ กลุ่มสาขาวิชาวิศวกรรมศาสตร์ กลุ่มสาขาวิชาเกษตรศาสตร์ กลุ่มสาขาวิชาเทคโนโลยี กลุ่มสาขาวิชาวิทยาศาสตร์ กลุ่มสาขาวิชาแพทยศาสตร์ และกลุ่มสาขาวิชาวิทยาศาสตร์สุขภาพ สถาบันอุดมศึกษาที่เข้าร่วมการประเมินคุณภาพผลงานวิจัยโดย สกว. เป็นความสมัครใจของสถาบันอุดมศึกษาแต่ละแห่งที่จะส่งข้อมูลเพื่อเข้าร่วมการประเมิน
นอกจากการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีแล้ว สกว.ยังมีแนวคิดที่จะประเมินคุณภาพผลงานวิจัยเชิงวิชาการด้านมนุษศาสตร์และสังคมศาสตร์ของสถาบันอุดมศึกษาในประเทศไทยอีกด้วย โดยยังอยู่ในขั้นตอนการรวบรวมข้อมูลก่อนการประเมินคุณภาพผลงานวิจัย
การประเมินครั้งที่ 1 (พ.ศ. 2550).
สำนักงานกองทุนสนับสนุนการวิจัย (สกว.) ได้จัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทยครั้งที่ 1 โดย มีคณะที่เข้าร่วม 78 คณะ จาก 26 มหาวิทยาลัย มีอยู่ 4 คณะที่สามารถจัดกลุ่มได้ทั้งสาขาวิทยาศาสตร์และเทคโนโลยี และมีอยู่ 1 คณะที่ส่งข้อมูลการวิจัยเพียง 1 ภาควิชา จึงไม่สามารถประเมินได้ ดังนั้น การประเมินจึงมีคณะทั้งสิ้น 81 คณะ และได้ประกาศการประเมินเมื่อ 1 ตุลาคม พ.ศ. 2550 
โดยใช้ตัวชี้วัด 3 ตัว ได้แก่
และแบ่งระดับการประเมินออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน
ผลการประเมิน.
ผลการประเมินในภาพรวม ปรากฏว่า มีคณะที่อยู่ในระดับดีมาก 11 คณะ ระดับดี 15 คณะ ระดับปานกลาง 16 คณะ ระดับควรปรับปรุง 27 คณะ ระดับต้องปรับปรุงโดยด่วน 10 คณะ แลพ ไม่ได้จัดระดับ 2 คณะ โดยในจำนวนนี้มีคณะที่ได้คะแนนระดับดีมากในตัวชี้วัดทั้ง 3 ตัวทุกตัวจำนวน 2 คณะ ได้แก่ สถาบันเทคโนโลยีนานาชาติสิรินธร ม.ธรรมศาสตร์ และ คณะเภสัชศาสตร์ มหาวิทยาลัยมหิดล ส่วนคณะที่ได้คะแนนระดับดีมากในแต่ละตัวชี้วัด มีดังนี้
การประเมินครั้งที่ 2 (พ.ศ. 2553).
สำนักงานกองทุนสนับสนุนการวิจัย (สกว.) จัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทยครั้งที่ 2 มีหน่วยงานเข้าร่วม 436 หน่วยงาน จาก 36 สถาบันอุดมศึกษาทั้งภาครัฐและเอกชน การประเมินในครั้งนี้ประเมินจากผลงานทางวิชาการที่ได้รับการตีพิมพ์ในวารสารวิชาการระดับนานาชาติและระดับชาติ และผลงานที่ตีพิมพ์ในวารสารของการประชุมวิชาการ (Proceedings) ระดับนานาชาติและระดับชาติ ในระหว่างปี พ.ศ. 2550-2551 แบ่งเป็น 34 สาขาวิชา ใน 6 กลุ่มสาขา โดยใช้ตัวชี้วัด 4 ตัว ได้แก่
และแบ่งระดับการประเมินออกเป็น 5 ระดับ ได้แก่ ระดับ 5 ดีมาก, ระดับ 4 ดี, ระดับ 3 ปานกลาง, ระดับ 2 ควรปรับปรุง, และระดับ 1 ต้องปรับปรุงโดยด่วน
ไอด้า

ไอด้า หรือ อาอิด้า เป็นละครโทรทัศน์ของคณะ 67 การละคร ออกอากาศทางสถานีโทรทัศน์ไทยทีวีช่อง 4 (ช่อง 9 เอ็มคอต เอชดีในปัจจุบัน) ราว พ.ศ. 2503 - 2504 สร้างจากอุปรากรอมตะ เรื่อง "ไอด้า" (Aida) ของจูเซปเป แวร์ดี นักประพันธ์ชาวอิตาลี
โศกนาฏกรรมความรักของเจ้าหญิงไอด้า เชลยศึกชาวเอธิโอเปีย กับ รามาเดส แม่ทัพแห่งไอยคุปต์ และความริษยาของเจ้าหญิงอัมเนอริส พระราชธิดาฟาโรห์ ผู้พ่ายรัก 
นำแสดงโดย ดาเรศร์ ศาตะจันทร์, สอาด เปี่ยมพงษ์สานต์, สมจินต์ ธรรมทัต, นินารถ ช่ำชองยุทธ และนักแสดงรับเชิญ อาจารย์ลาวัณย์ อุปอินทร์ (ดาวราย) แห่งคณะจิตรกรรม มหาวิทยาลัยศิลปากร 
งานสร้าง.
ไทยทีวีช่อง 4 ยุคแรก ๆ มีนโยบายให้ผู้จัดละครคณะต่าง ๆ ทำละครใหญ่จากวรรณกรรมชั้นเลิศทั้งไทยและต่างประเทศ คณะ 67 การละครของสักกะ จารุจินดา ได้เลือกอุปรากร "ไอด้า" ที่ประสบความสำเร็จอย่างสูง มาสร้างเป็นละครโทรทัศน์ครั้งแรกของประเทศไทย
เป็นเรื่องเดียวในเวลานั้นที่ลงทุนสูงมากจนสถานีแทบขาดทุนล้มละลาย มีฉากต่าง ๆ เช่น ท้องพระโรงวังฟาโรห์และวิหาร รวมทั้งเครื่องประกอบเต็มห้องส่ง, ทะเลทราย,ตัวสฟิงค์ซหินดำ (วาดบนแผ่นไม้อัดขนาดมโหฬาร), เครื่องแต่งกายวิจิตรตระการตา และผู้แสดงจำนวนมาก
ออกอากาศสดในช่วงกระแสข่าวการสร้างหนังมหากาพย์ทุนมหาศาล "คลีโอพัตรา" (1963) ของทเวนตีท์เซ็นจูรีฟอกซ์ และดารานำ เอลิซาเบธ เทย์เลอร์ ซึ่งได้ค่าตัวสูงสุดของวงการถึงล้านดอลลาร์ ซึ่งกำลังเป็นที่สนใจทั่วโลกในยุคนั้น
แมงมุมน้ำ

แมงมุมน้ำ หรือ แมงมุมระฆังดำน้ำ (ชื่อวิทยาศาสตร์: "Argyroneta aquatica") เป็นแมงมุมชนิดหนึ่ง เป็นเพียงชนิดเดียวเท่านั้นที่อยู่ในสกุล "Argyroneta" โดยมาจากภาษากรีกคำว่า "Argyros" (ἄργυρος) แปลว่า "เงิน" และ "neta" หรือคำประดิษฐ์ใหม่ (บางทีอาจจะมาจาก νητής) มาจากคำกริยา "นีโอ" (νέω) "ปั่น" หรือ "กรอ" โดยหมายถึง "เครื่องปั่นเงิน" 
แมงมุมน้ำ เป็นแมงมุมที่แตกต่างจากแมงมุมชนิดอื่น ๆ อย่างสิ้นเชิง เพราะสามารถอาศัยอยู่ในน้ำได้ โดยอาศัยอยู่ในแหล่งน้ำตื้น ๆ เช่น หนอง, บึง หายใจโดยอาศัยโพรงอากาศที่สร้างไว้ใต้น้ำ โดยมีสาหร่ายหรือพืชน้ำสำหรับโพรงอากาศนั้นเกาะติดอยู่ มีขนที่มีลักษณะพิเศษที่นอกจากกันน้ำได้เหมือนแมงมุมชนิดอื่น ๆ แล้ว ยังสามารถกักอากาศได้มากกว่า ซึ่งเป็นหลักการเดียวกับระฆังดำน้ำ เมื่อขึ้นมายังผิวน้ำ และใช้ส่วนที่เป็นท้องขึ้นมาสัมผัสกับอากาศ ขนเหล่านี้จะดูดซับอากาศไว้ และก็จะดำน้ำลงไปยังที่ ๆ จะสร้างโพรงอากาศนั้นแล้วเติมอากาศที่นำมา รอบแล้วรอบเล่าจนกว่าจะพอที่จะเข้าไปอาศัยอยู่ข้างในได้ โดยในแต่ละรอบจะอยู่ใต้น้ำได้ประมาณ 40 นาที แต่มีงานวิจัยจากนักวิทยาศาสตร์ชาวเยอรมันและออสเตรเลีย ระบุว่า แมงมุมน้ำสามารถที่จะอาศัยอยู่ใต้น้ำอย่างต่อเนื่องได้นานสุดถึง 24 ชั่วโมง
แมงมุมน้ำ พบกระจายพันธุ์ในทวีปยุโรป เช่น เกาะอังกฤษ จนถึงทางตอนเหนือของเอเชียและเอเชียตะวันออก เช่น คาบสมุทรเกาหลี, เกาะญี่ปุ่น โดยล่าเหยื่อซึ่งได้แก่แมลงและสัตว์น้ำขนาดเล็กต่าง ๆ กินเป็นอาาหร เช่น ลูกปลา, ลูกอ๊อด, ลูกกุ้ง, ตัวอ่อนแมลงน้ำ เป็นต้น
แมงมุมหว่านแห

แมงมุมหว่านแห  เป็นสัตว์ขาปล้องจำพวกแมงมุมประเภทหนึ่ง จัดอยู่ในวงศ์ Deinopidae 
แมงมุมหว่านแห มีรูปร่างที่แปลกแตกต่างออกไปจากแมงมุมทั่วไป โดยมีส่วนขาที่ยาว มีดวงตาคู่หนึ่งที่ใหญ่โต มีประสิทธิภาพในการมองเห็นโดยเฉพาะในเวลากลางคืนสูง อันเป็นเวลาที่ออกหากิน โดยจะมีพฤติกรรมสาวใยเส้นหนาแต่บางเบา และเหนียวให้เป็นลักษณะเหมือนกับร่างแห หรือตาข่ายรูปสี่เหลี่ยม และยึดไว้ด้วยขาคู่หน้าที่ยาวมากเหมาะสำหรับยืดกางออกให้กว้างที่สุด ส่วนขาคู่หลังทำหน้าที่เกาะยึดเส้นใยเพียงไม่กี่เส้น เหนือพื้นดินระยะใกล้ที่จะยึดแหลงมาถึง และเฝ้ารอเหยื่อที่ผ่านมาด้วยการมองจากดวงตา เมื่อมีเหยื่อผ่านมาจะทำการเอาเส้นใยเข้าคลุม โดยกางขาออกให้เต็มที่ แม้จะไม่เหมือนกับการที่มนุษย์ทอดแหหาปลา แต่ก็นับว่าเป็นพฤติกรรมการล่าเหยื่อที่แปลก
แมงมุมหว่านแห มีการกระจายเกือบทั่วโลกในเขตร้อนตั้งแต่ทวีปออสเตรเลียไปจนถึงทวีปแอฟริกาและทวีปอเมริกา ในฟลอริด้า เป็นต้น
การจำแนก.
แบ่งออกได้เป็น 57 ชนิด ใน 4 สกุล
ศูนย์ส่งดาวเทียมซีชาง

ศูนย์ส่งดาวเทียมซีชาง  มีชื่อย่อว่า XSLC เป็นสถานที่ปล่อยยานอวกาศของประเทศจีนตั้งอยู่ในนครซีชาง จังหวัดปกครองตนเองชนชาติอี๋ เหลียงชาน ในมณฑลเสฉวน
สถานที่ได้ทำการเปิดใน ค.ศ. 1984 และถูกนำมาใช้เป็นหลักในการปล่อยจรวดด้วยแรงผลักดันที่มีประสิทธิภาพและการสื่อสารสถานีภาคพื้นดิน และดาวเทียมสภาพอากาศ เป็นสถานที่มีความร่วมมือด้านอวกาศของชิโน-ยุโรป ด้วยการปล่อยยานครั้งแรกของ 2 ดาวเทียมวิทยาศาสตร์ คือ ดับเบิลสตาร์ ในเดือนธันวาคม ค.ศ. 2003 เจ้าหน้าที่จีนได้แสดงความสนใจในการดำเนินดาวเทียมระหว่างประเทศที่เพิ่มขึ้นจากการปล่อยยานจาก XSLC
ในปี ค.ศ. 1996 อุบัติเหตุร้ายแรงที่เกิดขึ้นเมื่อจรวดบรรทุกดาวเทียมอินเทลแซต 708 ล้มเหลวในการปล่อยยานจากศูนย์ปล่อยดาวเทียมซีชาง นอกจากนี้ใน ค.ศ. 2007 ได้มีการทดสอบขีปนาวุธต่อต้านดาวเทียมที่เกิดขึ้นจากศูนย์นี้
พระเจ้าอินทรวรมันที่ 3

พระเจ้าอินทรวรมันที่ 3  หรือ พระเจ้าศรีนทรวรมัน  เป็นกษัตริย์ของจักรวรรดิเขมรระหว่างปี ค.ศ. 1295 - 1308 พระองค์ขึ้นครองบัลลังก์จากการชิงราชสมบัติจาก พระเจ้าชัยวรมันที่ 8 ผู้เป็นพระสัสสุระ (พ่อตา)#เปลี่ยนทาง ซึ่งได้อภิเษกกับพระราชธิดาองค์โตของ พระเจ้าชัยวรมันที่ 8 ก่อนที่จะครองบัลลังก์ พระเจ้าอินทรวรมันที่ 3#เปลี่ยนทาง มีตำแหน่งเป็นแม่ทัพใหญ่คุมกองทหารของ พระเจ้าชัยวรมันที่ 8 
พระเจ้าอินทรวรมันที่ 3#เปลี่ยนทาง นับถือ พุทธเถรวาท เมื่อเสด็จขึ้นครองสิริราชสมบัติ พระองค์ก็เปลี่ยนศาสนาประจำชาติจากเดิมที่ใช้ศาสนาฮินดูเปลี่ยนมาเป็นพุทธเถรวาท
มีนักวิชาการหลายท่านสันนิฐานจาก จารึกวัดศรีชุม หลักที่ 2 ที่เมืองสุโขทัย ประเทศไทยในปัจจุบัน ว่า พระเจ้าอินทรวรมันที่ 3 อาจจะเป็น พ่อขุนผาเมือง กษัตริย์กรุงสุโขทัยที่มีความสัมพันธ์เป็นลูกเขยกษัตริย์ขอมในสมัย พระเจ้าชัยวรมันที่ 8 ได้รับ พระแสงขรรค์ชัยศรีและพระนามนำหน้ากษัตริย์ “กมรเตงอัญศรีอินทรปตินทราทิตย์“ ผู้ประกาศสงครามอิสรภาพจากสงครามขอมสบาดโขนลำโพง
ซึ่งหลังจากที่พ่อขุนผาเมืองประกาศเอกราชจากขอมได้สำเร็จแล้วได้ปราบดาภิเษก พ่อขุนศรีอินทราทิตย์ ผู้ที่เป็นเพื่อนและน้องเขย ให้เป็นกษัตริย์ปกครอง กรุงสุโขทัย แทนตนเอง และตนกลับไปปกครองเมืองราดตามเดิม ซึ่งหลังจากนี้มีนักวิชาการบางท่านบอกว่าไม่มีบันทึกใดๆ กล่าวถึงพ่อขุนผาเมืองอีกเลย บางท่านบอกว่าพ่อขุนผาเมืองกลับไปครองเมืองพระนคร ปัจจุบันคือนครวัด ในจังหวัดเสียมราฐ ประเทศกัมพูชา (หรือเซียมเรียบตามสำเนียงภาษาของชาวเขมร)
หลังจาก พระเจ้าชัยวรมันที่ 8 เริ่มครองราชได้ 4-6 ปี ระหว่างนั้นได้มีการเปลี่ยนการนับถือศาสนาจากพุทธไปเป็นฮินดู ทุบทำลายศาสนสถานต่างๆ บังคับประชาชนให้เข้าจารีตตามแบบฮินดู เช่น พิธีเปิดพรหมจารีย์ที่จะบังคับให้เด็กหญิงอายุอาจจะ 7 ปี 9 ปีหรือ 11 ปี ให้มีเพศสัมพันธ์เพื่อทำพิธีเปิดพรหมจารีย์กับนักบวชในสมัยนั้น ทำให้ชาวสุโขทัยที่นับถือพุทธเถรวาทในเวลานั้นไม่ยอมรับและเกิดเป็นสงครามในเวลาต่อมา
แมงมุมลูกตุ้ม

แมงมุมลูกตุ้ม  เป็นสัตว์ขาปล้องจำพวกแมงมุมกลุ่มหนึ่ง จัดอยู่ในเผ่า Mastophoreae ในวงศ์ Araneidae
จัดเป็นแมงมุมที่มีวิวัฒนาการขั้นสูงกลุ่มหนึ่ง โดยเป็นแมงมุมที่ไม่สร้างใย รวมทั้งจะไม่มีพฤติกรรมซุ่มตัวเพื่อล่าเหยื่อ แต่จะผลิตสารเคมีจำพวกฟีโรโมนที่มีกลิ่นคล้ายผีเสื้อกลางคืนเพื่อหลอกล่อให้ผีเสื้อกลางคืนเข้าใจผิดว่า เป็นผีเสื้อกลางคืนตัวเมีย และบินเข้ามาใกล้เพื่อผสมพันธุ์ ซึ่งแมงมุมลูกตุ้มจะไม่จับเหยื่อโดยตรงแต่จะรอให้เหยื่อเข้ามาใกล้ จากนั้นจะใช้ลูกตุ้มซึ่งเป็นกาวเหนียวที่ทำเตรียมไว้แล้วคล้องไว้ด้วยขาหน้า และด้วยดวงตาที่มีประสิทธิภาพการมองเห็นที่ดี จะใช้ขาหน้ากวัดแกว่งลูกตุ้มให้ไปติดกับเหยื่อ ซึ่งกาวเหนียวของลูกตุ้มนั้นมีความเหนียวมากแม้เหยื่อที่เป็นแมลงขนาดใหญ่ก็ไม่อาจดิ้นหลุดไปได้ง่าย ๆ 
แมงมุมลูกตุ้ม กระจายพันธุ์ในหลายพื้นที่ เช่น ทวีปอเมริกา, แอฟริกา และออสตราเลเซีย 
การจำแนก.
แบ่งออกได้เป็น 66 ชนิด ใน 3 สกุล
สมชาย โล่สถาพรพิพิธ

สมชาย โล่สถาพรพิพิธ (เกิด 7 พฤษภาคม พ.ศ. 2501) ชื่อเล่น หนอ เป็นนักการเมืองชาวไทย อดีตสมาชิกสภาผู้แทนราษฎรจังหวัดตรัง สังกัดพรรคประชาธิปัตย์ และอดีตประธานคณะกรรมาธิการตำรวจ สภาผู้แทนราษฎรไทย ชุดที่ 24
ประวัติ.
สมชาย เกิดเมื่อวันที่ 7 พฤษภาคม พ.ศ. 2501 ที่ตำบลย่านตาขาว อำเภอย่านตาขาว จังหวัดตรัง เป็นบุตรคนที่ 5 ของนายจั้งเห้ง และนางไน่จู จีน มีพี่น้อง 7 คน อาทิ บุ่นเล้ง โล่สถาพรพิพิธ นายกองค์การบริหารส่วนจังหวัดตรัง, สมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง ด้านครอบครัวสมรสกับนางรัชดาพร โล่สถาพรพิพิธ มีบุตร 3 คน หนึ่งในนั้น คือสุณัฐชา โล่สถาพรพิพิธ สมาชิกสภาผู้แทนราษฎรจังหวัดตรัง
สำเร็จการศึกษาชั้นประถมศึกษาจากโรงเรียนบ้านหาดเลา ชั้นมัธยมศึกษาจากโรงเรียนวิเชียรมาตุ จังหวัดตรัง ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์
งานการเมือง.
สมชาย เข้าสู่การเมืองโดยได้รับเลือกเป็นประธานสภาองค์การบริหารส่วนจังหวัดตรัง ปี พ.ศ. 2540 ถึง พ.ศ. 2543 และเป็นรองนายกองค์การบริหารส่วนจังหวัดตรัง ระหว่าง พ.ศ. 2543 ถึง พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้รับเลือกตั้งเป็นสมาชิกสภาผู้แทนราษฎรจังหวัดตรัง ในสังกัดพรรคประชาธิปัตย์ และได้รับเลือกตั้งในการเลือกตั้ง พ.ศ. 2548 พ.ศ. 2550 และ พ.ศ. 2554
สมชาย ได้รับแต่งตั้งเป็นประธานคณะกรรมาธิการตำรวจ ในสภาผู้แทนราษฎรไทย ชุดที่ 24
ปัจจุบัน สมชาย วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อ พ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปีอย่างไรก็ตาม บุ่นเล้ง โล่สถาพรพิพิธ พี่ชายสมชาย ได้รับตำแหน่งนายกองค์การบริหารส่วนจังหวัดตรัง คนปัจจุบัน และสมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง
สมาชิกสภาผู้แทนราษฎร.
สมชาย โล่สถาพรพิพิธ ได้รับเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
เสื้อ

เสื้อ  เป็นเครื่องสวมกายท่อนบน คือ เครื่องนุ่งห่มร่างกายมนุษย์ตั้งแต่คอถึงสะโพก แต่บางทีอาจสั้นเพียงกลางลำตัว หรืออาจยาวถึงเข่าก็ได้
เสื้อบุรุษนั้นมักคู่กับกางเกง และเสื้อสตรีมักคู่กับกางเกงหรือกระโปรง ขึ้นอยู่กับความเหมาะสมเพราะในสมัยยุคใหม่แฟชั่นการแต่งตัวสามารถประยุกต์เสื้อคู่กับเครื่องนุ่มห่มอื่นๆได้หลากหลาย
เสื้อรูปแบบทั่วไปได้แก่ ทีเชิร์ต (t-shirt), เชิร์ต (shirt) และเบลาส์ (blouse)
องค์การเพื่อการปฏิรูประบบสถาบันการเงิน

องค์การเพื่อกรปฏิรูประบบสถาบันการเงิน (ย่อ: ปรส.)  เป็นนิติบุคคลจัดตั้งขึ้นโดย พระราชกำหนดการปฏิรูประบบสถาบันการเงิน พุทธศักราช 2540 เพื่อกำกับดูแลสถาบันการเงินที่ถูกระงับการดำเนินกิจการทั้ง 58 แห่ง เพื่อให้ความคุ้มครองแก่ผู้ฝากเงินและเจ้าหนี้สุจริตรวมทั้งการชำระบัญชีของสถาบันการเงิน 
ทั้งนี้ เมื่อวันที่ 15 ตุลาคม พ.ศ. 2545 องค์การเพื่อการปฏิรูประบบสถาบันการเงิน ได้ยุบเลิกกิจการตามมติคณะรัฐมนตรี ในสมัยพันตำรวจโททักษิณ ชินวัตร นายกรัฐมนตรีในขณะนั้น และในเวลาหลายปีต่อมา คือเมื่อวันที่ 11 ตุลาคม พ.ศ. 2561 ราชกิจจานุเบกษาได้ลงประกาศกระทรวงการคลัง เรื่อง รายงานการชำระบัญชีที่เสร็จสิ้นขององค์การเพื่อการปฏิรูประบบสถาบันการเงิน (ปรส.) ที่นายอภิศักดิ์ ตันติวรวงศ์ รัฐมนตรีว่าการกระทรวงการคลังลงนามไว้ ณ วันที่ 26 กันยายน พ.ศ. 2561 ทั้งนี้ ถือเป็นการปิดฉากการยุบเลิกองค์กร ปรส. และการชำระบัญชีเสร็จสิ้นโดยสมบูรณ์ หลังจากใช้เวลาชำระบัญชียาวนานถึง 16 ปี
การประมูลขายทรัพย์สินและคดีความ.
ปรส. ไม่ได้แยกหนี้ดีและหนี้เสียออกจากกัน จนทำให้ทรัพย์สินของสถาบันการเงินที่ถูกปิดกิจการ มูลค่าประมาณ 851,000 ล้านบาท ถูกประมูลขายไปเพียง 190,000 ล้านบาท สร้างความเสียหายแก่ประเทศชาติมหาศาล เรื่องดังกล่าวนำไปสู่การสอบสวนของคณะกรรมการป้องกันและปราบปรามการทุจริตแห่งชาติ[ – พูดคุย]
เหตุการณ์นี้มีผลมาจนปัจจุบัน เพราะได้สร้างหนี้สาธารณะให้กับประเทศไทย อีกทั้งรัฐบาลยังต้องชำระเงินจากงบประมาณ ปีละประมาณ 6 หมื่นล้านบาททุกปีมากว่าสิบปีแล้ว
บริษัท เลแมน บราเดอร์ส (ไทยแลนด์) จำกัด เป็นผู้ชนะการประมูลสินทรัพย์หลักครั้งที่ 2 ประเภทสินเชื่อที่อยู่อาศัยของ ปรส. จำนวน 17,747 สัญญาจาก สถาบันการเงิน ที่ถูกปิดกิจการ 53 แห่ง ด้วยราคา 11,520 ล้านบาท คิดเป็นสัดส่วนที่ต่ำกว่าราคาตามยอดหนี้คงค้าง 24,600 ล้านบาท 53% จากจำนวนผู้เข้าร่วมประมูลทั้งสิ้น 4 ราย
มะม่วงหัวแมงวัน

มะม่วงหัวแมงวัน หรือรักหมู (ชื่อวิทยาศาสตร์: "Buchanania lanzan";;) เป็นไม้ยืนต้นในวงศ์ Anacardiaceae กิ่งอ่อนมีขนสีน้ำตาลแดง เมื่อแก่จะเกลี้ยง ใบเดี่ยว ก้านใบยาว ดอกช่อ ออกตามปลายกิ่ง สีขาวหรือสีเหลืองอ่อน เกสรตัวผู้มี 10 อัน ผลเดี่ยว ขนาดเล็ก ค่อนข้างกลม เมื่ออ่อนเป็นสีเขียว แก่แล้วเป็นสีดำ เนื้อไม้ใช้ก่อสร้าง ทำเครื่องใช้ต่างๆ ผลรับประทานได้ทั้งอ่อนและสุก แต่ยางของผลอาจทำให้ระคายเคืองในลำคอได้ ในอินเดียนำเมล็ดไปคั่ว ทำเป็นขนมกะเหรี่ยงเรียกสะโก่เร เปลือกต้นใช้ย้อมผ้าได้สีน้ำตาลอ่อนหรือชมพู
แสนซนค้นรัก

แสนซนค้นรัก เป็นละครโทรทัศน์ไทย แนวแฟนตาซี-คอมเมดี เริ่มออกอากาศตอนแรกวันที่ 13 มิถุนายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย ดาวลูกไก่ กำกับการแสดงโดย ปกาสิต กิ่งศักดิ์
จ้าม่วง

จ้าม่วงหรือมะม่วงขี้กระต่าย มะม่วงควาย ชื่อวิทยาศาสตร์: "Buchanania arborescens" เป็นไม้ยืนต้นขนาดเล็กที่เป็นพืชพื้นเมืองในออสเตรเลีย เอเชียตะวันออกเฉียงใต้ และหมู่เกาะโซโลมอน ดอกช่อขนาดเล็ก สีครีมหรือเหลือง ผลรับประทานได้ ขนาดเล็ก ทรงกลม สุกแล้วสีแดงหรือม่วงอมดำ ชนพื้นเมืองในออสเตรเลียรับประทานผลเป็นผลไม้ และใช้เป็นยาสมุนไพรในออสเตรเลียและมาเลเซีย
กะเมีย

กะเมีย (ชื่อวิทยาศาสตร์: "Uncaria gambir" (Hunter) Roxb.) เป็นไม้เถาเนื้อแข็งในวงศ์ Rubiaceae เป็นพืชสมุนไพร โดยนำใบและกิ่งก้านของสีเสียดเทศ มาสกัดด้วยน้ำเดือด กรอง แล้วระเหยแห้ง จะได้สารสีน้ำตาลอ่อน แข็งเป็นก้อนสีน้ำตาลอ่อน เรียกว่า "สีเสียดเทศ" หรือ "สีเสียดแขก" องค์ประกอบส่วนใหญ่เป็นสารกลุ่มแทนนิน
สารสกัดน้ำและสารสกัดเอทานอล มีฤทธิ์ต้านเชื้อที่ทำให้เกิดอาการท้องร่วง ("E. coli") ก้อนสีเสียดเทศบดเป็นผงหรือต้มกิน ใช้แก้ท้องร่วง แก้บิดมูกเลือด ทาสมานแผล ใช้ใส่แผลเน่าเปื่อย ใส่แผลริดสีดวง ห้ามโลหิต ห้ามเลือดกำเดา แก้ลงแดง ทำยาอม ยาบ้วนปาก เป็นส่วนประกอบของยาเหลืองปิดสมุทร
วงศ์เอี้ยบ๊วย

วงศ์เอี้ยบ๊วย หรือ  เป็นวงศ์ขนาดเล็กของพืชใบเลี้ยงคู่ในอันดับ  มีสามสกุล แต่นักพฤกษศาสตร์บางคนได้แยกสกุล  ออกเป็นสกุลที่สี่คือสกุล  ประมาณ 35 สปีชีส์อยู่ใน "Myrica", หนึ่งสปีชีส์ใน "" และหนึ่งสปีชีส์ใน ""
ตราแผ่นดินของตูนิเซีย

ตราแผ่นดินของตูนิเซีย มีลักษณะดังนี้ ช่องบน เรือที่กำลังแล่นในทะเลเมดิเตอร์เรเนียน (หมายถึง เสรีภาพ) ช่องล่างซ้าย ตราชูตาชั่ง (หมายถึง ความยุติธรรม). ช่องล่างขวา สิงโตถือดาบ (หมายถึง ความเป็นระเบียบ), บรรจุอยู่ในโล่สีทอง ที่ตรงกลาง มีแถบแพรบรรจุคำขวัญของประเทศภาษาอาหรับว่า เสรีภาพ (حرية) - ความเป็นระเบียบ (نظام) - ยุติธรรม (عدالة). เหนือโล่มีรูปจันทร์เสี้ยวกับดาวห้าแฉกสีแดงในวงกลมสีขาวขอบสีแดง ซึงเป็นสัญลักษณ์ที่ปรากฏบนธงชาติตูนิเซีย. 
ตราแผ่นดินในอดีต.
<br>1956–1957: ราชอาณาจักรตูนิเซีย
<br>1957–1963: สาธารณรัฐตูนิเซีย
<br>1963–1987: สาธารณรัฐตูนิเซีย
ธวัชชัย อนามพงษ์

ธวัชชัย อนามพงษ์ (เกิด 17 กุมภาพันธ์ พ.ศ. 2488) อดีตสมาชิกสภาผู้แทนราษฎรจังหวัดจันทบุรี 8 สมัย อดีตประธานคณะกรรมาธิการส่งเสริมราคาผลผลิตเกษตรกรรม ในสภาผู้แทนราษฎรไทย ชุดที่ 24 อดีตประธานสภาจังหวัดตราดและจังหวัดจันทบุรี
ประวัติ.
ธวัชชัย อนามพงษ์ เกิดเมื่อวันที่ 17 กุมภาพันธ์ พ.ศ. 2488 ที่ตำบลรำพัน อำเภอท่าใหม่ จังหวัดจันทบุรี จบการศึกษาชั้นประถมศึกษา จากโรงเรียนเทศบาลบ้านป่าแดง และชั้นมัธยมศึกษาปีที่ 3 จากโรงเรียนท่าใหม่ "พูลสวัสดิ์ราษฎร์นุกูล"
ด้านครอบครัว สมรสกับนางกณิกา อนามพงษ์ มีบุตรชายคือ นายแสนคม อนามพงษ์ ผู้สมัครสมาชิกสภาผู้แทนราษฎรจังหวัดจันทบุรี เขต 3 พรรคเพื่อไทย
งานการเมือง.
ธวัชชัย อนามพงษ์ เป็นสมาชิกสภาจัหวัด และเคยได้รับแต่งตั้งเป็นประธานสภาองค์การบริหารส่วนจังหวัดตราดและจังหวัดจันทบุรี ต่อมาได้เข้าสู่งานการเมืองระดัยชาติ โดยได้รับเลือกตั้งเป็นสมาชิกสภาผู้แทนราษฎรจังหวัดจันทบุรี ตั้งแต่ปี พ.ศ. 2529 จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ในสังกัดพรรคประชาธิปัตย์ ต่อมาในการเลือกตั้ง พ.ศ. 2531 และ พ.ศ. 2535 (มีนาคม) ได้ย้ายมาสังกัดพรรคประชากรไทย และได้รับเลือกตั้งทั้ง 2 ครั้ง แต่ในปี พ.ศ. 2535 (กันยายน) เขาไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาย้ายมาลงสมัครรับเลือกตั้งในสังกัดพรรคชาติพัฒนา และได้รับเลือกตั้งเป็นสมัยที่ 4 รวมถึงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 และ พ.ศ. 2544 เป็นสมัยที่ 5-6 และเมื่อพรรคชาติพัฒนา ยุบรวมกับพรรคไทยรักไทยแล้ว เขาจึงอยู่ในสังกัดพรรคไทยรักไทยไปด้วย
ในปี 2548 เขาย้ายไปสังกัดพรรคชาติไทย และลงสมัครรับเลือกตั้งแต่แพ้ให้กับผู้สมัครจากพรรคไทยรักไทย คือ นายกล้าณรงค์ พงษ์เจริญ
เขาได้รับเลือกตั้งอีกครั้งเป็นสมัยที่ 7 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัดพรรคประชาธิปัตย์ รวมถึงในปี พ.ศ. 2554 และเขาได้รับแต่งตั้งเป็นประธานคณะกรรมาธิการส่งเสริมผลผลิตเกษตรกรรม ในสภาผู้แทนราษฎรไทย ชุดที่ 24
กระทั่ง พ.ศ. 2561 นายธวัชชัยให้สัมภาษณ์ว่าได้ย้ายจากพรรคประชาธิปัตย์มาสังกัด พรรครวมพลังประชาชาติไทย แต่ในเวลาต่อมาได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ในปี พ.ศ. 2564 ได้ลาออกจากพรรคพลังประชารัฐ และสมัครเป็นสมาชิกพรรคภูมิใจไทย
เฮนรี แควิลล์

เฮนรี วิลเลียม แดลกลีช แควิลล์ (เกิด 5 พฤษภาคม ค.ศ. 1983) นักแสดงชาวอังกฤษ เขากลายเป็นที่รู้จักในระดับโลกจากการแสดงเป็นซูเปอร์แมนในจักรวาลขยายดีซี เริ่มต้นที่"บุรุษเหล็ก ซูเปอร์แมน" (2013) และกลับมารับบทบาทเดิมอีกครั้งใน"แบทแมน ปะทะ ซูเปอร์แมน" (2016), "จัสติซ ลีก" (2017) และฉบับผู้กำกับตัดต่อ (2021) กับ"แบล็ก อดัม" (2022)
แควิลล์เปิดตัวในโทรทัศน์เมื่อ ค.ศ. 2002 ด้วยการรับบทใน "The Inspector Lynley Mysteries" จากนั้นจึงรับบทเป็นชาลส์ แบรนดอนในซีรีส์โชว์ไทม์เรื่อง "เดอะ ทิวดอร์ส บัลลังก์รัก บัลลังก์เลือด" (2007–2010) ซึ่งทำให้เขาได้รับคำชมเชยจากนักวิจารณ์ เขาได้แสดงเป็นเจรัลต์ ออฟ ริเวียใน"เดอะวิตเชอร์" (2019–2023) ของเน็ตฟลิกซ์ 
ชีวิตช่วงต้น.
แควิลล์เกิดในวันที่ 5 พฤษภาคม ค.ศ. 1983 โดยเป็นลูกชายคนที่ 4 จาก 5 คนในครอบครัวคาทอลิกที่เซนต์เฮลิเยอร์ เจอร์ซีย์ ในหมู่เกาะแชเนิล มารีแอนน์ แดลกลีช แม่ผู้เกิดที่เจอร์ซีย์ มีเชื้อสายสกอต อังกฤษ และไอริช และทำงานเป็นเลขานุการในธนาคาร ส่วนคอลิน แควิลล์ พ่อของเขา เกิดที่เชสเตอร์ ประเทศอังกฤษ และเป็นอดีตนายหน้าซื้อขายหุ้น เขาเข้าเรียนที่ St Michael's Preparatory School ในเซนต์เซเวียร์ เจอร์ซีย์ ก่อนเข้าเรียนต่อที่ Stowe School ใน Stowe, Buckinghamshire
เฉลิมพล สนิทวงศ์ชัย

เฉลิมพล สนิทวงศ์ชัย (21 มกราคม พ.ศ. 2481 – 10 กรกฎาคม พ.ศ. 2554) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดอุดรธานี 7 สมัย
ประวัติ.
เฉลิมพล เกิดเมื่อวันที่ 21 มกราคม พ.ศ. 2481 ณ ตำบลบ้านธาตุ อำเภอเพ็ญ จังหวัดอุดรธานี เป็นบุตรของนายสมศักดิ์ และนางคำดี สนิทวงศ์ชัย สมรสกับนางบังอร สนิทวงศ์ชัย มีบุตร-ธิดา ที่เป็นสมาชิกสภาผู้แทนราษฎรจังหวัดอุดรธานี คือนางสาวธิรดา สนิทวงศ์ชัย และนายอรรถพล สนิทวงศ์ชัย สำเร็จการศึกษาระดับ ปกศ.สูง จากวิทยาลัยครูบ้านสมเด็จเจ้าพระยา
งานการเมือง.
อดีตเป็นข้าราชการครู และได้รับเลือกตั้งเป็นประธานสหกรณ์ครูอุดรธานี ก่อนจะลงสนามการเมืองระดับชาติ ลงสมัครรับเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2519 สังกัดพรรคกิจสังคม และได้รับเลือกเรื่อยมา จนถึง พ.ศ. 2539 และเข้าได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย และในรัฐบาลพลเอกชวลิต ยงใจยุทธ 
ต่อมาได้ลงสมัครเลือกตั้งในปี พ.ศ. 2544 ในสังกัดพรรคไทยรักไทย แต่แพ้ให้กับนายศราวุธ เพชรพนมพร จนวางในการเมืองระดับชาติ จึงมาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดอุดรธานีในสมัยแรก แต่ต่อมาพ่ายแพ้การเลือกตั้งนายกองค์การบริหารส่วนจังหวัดอุดรธานี สมัยที่สอง จึงทำให้ยุติบทบาททางการเมืองไป
สมาชิกสภาผู้แทนราษฎร.
เฉลิมพล สนิทวงศ์ชัย ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
ถึงแก่อนิจกรรม.
เฉลิมพล เสียชีวิตด้วยอาการหัวใจหยุดเต้นโดยเฉียบพลัน ณ ตำบลปะโค อำเภอกุดจับ จังหวัดอุดรธานี เมื่อวันที่ 10 กรกฎาคม พ.ศ. 2554 สิริอายุรวม 73 ปี
ไพโอเนียร์ 11

ไพโอเนียร์ 11  คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 6 เมษายน ค.ศ. 1973 เป็นยานสำรวจอวกาศในโครงการไพโอเนียร์ เพื่อศึกษาแถบดาวเคราะห์น้อย, สภาพแวดล้อมรอบดาวพฤหัสบดี, ลมสุริยะ, รังสีคอสมิก และดาวเสาร์ และท้ายที่สุดได้ไกลออกไปในระบบสุริยะ และเฮลิโอสเฟียร์ เป็นการสำรวจแรกที่พบดาวเสาร์ และครั้งที่สองที่บินผ่านแถบดาวเคราะห์น้อย และดาวพฤหัสบดี แต่เนื่องจากข้อจำกัดของพลังงานและระยะทางมากมายในการสำรวจ การสื่อสารได้สูญหายไปตั้งแต่ 30 พฤศจิกายน ค.ศ. 1995
โจน อัคเตอร์แบร์ค

โจน อัคเตอร์แบร์ค  เกิดวันที่ 8 กรกฎาคม ค.ศ. 1971 ที่ยูเทรกต์ เป็นอดีตนักฟุตบอลชาวดัตช์ ผู้ซึ่งเล่นเป็นผู้รักษาประตูให้แก่นักเบรดา, เอฟเซ ไอนด์โฮเฟิน (คนละทีมกับเปเอสเฟ ไอนด์โฮเฟิน) และสโมสรฟุตบอลแทรนเมียร์โรเวอส์ ทั้งนี้ เขาเป็นผู้ฝึกสอนผู้รักษาประตูให้แก่สโมสรฟุตบอลลิเวอร์พูล และได้รับการยกย่องจากสตีเวน เจอร์ราร์ด สำหรับการให้คำแนะนำในการยิงจุดโทษเมื่อครั้งที่ทีมลิเวอร์พูลได้ 3 แต้มจากการเป็นฝ่ายชนะทอตนัมฮอตสเปอร์ในการแข่งขันพรีเมียร์ลีก ฤดูกาล 2012–13
ประวัติ.
อัคเตอร์แบร์คเซ็นสัญญาแรกให้แก่แทรนเมียร์โรเวอส์ใน ค.ศ. 1998 ภายหลังจากประสบความสำเร็จในการหาคนมาแทนที่สตีฟ ไซมอนเซน ที่ได้ย้ายไปเอฟเวอร์ตัน เขาได้รับเลือกให้ลงเล่นสำหรับทีมชุดแรกทันทีเนื่องด้วยแดนนี คอยน์ ได้รับบาดเจ็บ ทำให้เขาได้รับการเปิดตัวเมื่อครั้งที่พบกับสโมสรฟุตบอลสวินดอนทาวน์ ณ วันที่ 25 กันยายน ค.ศ. 1998 ในภายหลังอัคเตอร์แบร์คได้ทำหน้าที่เป็นผู้รักษาประตูตัวเลือกแรกของทีมโรเวอร์สหลังจากที่คอยน์ได้ย้ายไปยังสโมสรฟุตบอลกริมสบีทาวน์ใน ค.ศ. 1999 อัคเตอร์แบร์คกลายมาเป็นส่วนหนึ่งของทีมผู้ฆ่ายักษ์อย่างเอฟเวอร์ตัน, เซาแทมป์ตัน และทีมใหญ่อื่น ๆ ความสามารถของอัคเตอร์แบร์คในการรักษาประตูเป็นแบบสุดขั้วโดยเขาได้ปิดโอกาสฝ่ายตรงข้ามทำคะแนน 20 ครั้ง ในฤดูกาล 2003–04 ภายใต้การดูแลของไบรอัน ลิตเติล หนึ่งในผลงานที่น่าจดจำยิ่งขึ้นของเขาคือเมื่อครั้งที่พบกับสโมสรฟุตบอลมิลล์วอลล์ในเอฟเอคัพรอบก่อนชิงชนะเลิศที่สนามเดอะนิวเดน ซึ่งได้รับการถ่ายทอดสดทางบีบีซีวัน การแข่งขันจบลงโดยปราศจากการทำประตู แต่การแข่งขันโดยส่วนใหญ่ได้รับการครองบอลโดยมิลล์วอลล์ และโจนได้ทำการรักษาประตูจากการยิงลูกโทษของเควิน มัสกัต แม้จะมีการได้รับบาดเจ็บมาก็ตาม
ช่วงฤดูกาล 2005–06 ของอัคเตอร์แบร์คถือได้ว่าไม่ประสบความสำเร็จนัก หลังจากใช้เวลาส่วนใหญ่ในฤดูกาลดังกล่าวจะได้รับการกีดกันเนื่องด้วยบาดเจ็บ เขาก็ได้รับการแทนที่โดยสตีฟ วิลสัน และดีนอ เซเรเมต ผู้ซึ่งได้รับการยืมตัวจากสโมสรฟุตบอลลูตันทาวน์ โอกาสในการกลับมาตั้งตัวอีกครั้งของอัคเตอร์แบร์คในฐานะผู้รักษาประตูตัวเลือกแรกของทีมแทรนเมียร์ในฤดูกาล 2006–07 ได้ถูกขัดขวางโดยการเซ็นสัญญากับรูปแบบการเล่นในเกณฑ์ดีของผู้มากด้วยประสบการณ์อย่างแกวิน วอร์ด ในฤดูกาลต่อมา การบาดเจ็บของวอร์ดได้เปิดโอกาสให้แก่อัคเตอร์แบร์ค แต่ก็เกิดปัญหาการบาดเจ็บต่อเขาเองขึ้นอีก ที่ซึ่งทำให้เขาได้แต่นั่งอยู่ข้างนอกในช่วงเดือนสุดท้ายของฤดูกาล
สัญญาของอัคเตอร์แบร์คได้หมดอายุลงในเดือนพฤษภาคม ค.ศ. 2007 และเขาได้รับการปล่อยตัวโดยแทรนเมียร์ในวันที่ 25 พฤษภาคม เรื่องนี้ทำให้เกิดความโกลาหลจากแฟน ๆ แทรนเมียร์หลายราย ผู้ซึ่งเชื่อว่าอัคเตอร์แบร์คสมควรได้รับการแข่งขันนัดรำลึก ดังที่เขาได้มีส่วนร่วมทำหน้าที่นับสิบปีที่ซึ่งเขาควรได้รับจากทางสโมสร อย่างไรก็ตาม ในวันที่ 31 พฤษภาคม เขาได้รับสัญญาการเป็นผู้ฝึกสอนและผู้เล่นสองปีร่วมกับทีมแทรนเมียร์ อัคเตอร์แบร์คได้ทำปรากฏตัวครั้งที่ 300 สำหรับทีมโรเวอร์สในเกมวันเปิดฤดูกาล 2008–09 เมื่อครั้งที่พบกับสโมสรฟุตบอลสวินดอนทาวน์ อัคเตอร์แบร์คมีการแข่งขันนัดรำลึกของเขาใน ค.ศ. 2009 เมื่อครั้งที่แทรนเมียร์พบกับเอเวอร์ตันครั้งที่ 11
หลังจากเกษียณตัวเองจากการเล่นใน ค.ศ. 2009 อัคเตอร์แบร์คได้ร่วมกับสโมสรฟุตบอลลิเวอร์พูลใน ค.ศ. 2009 ในฐานะผู้ฝึกสอนการรักษาประตูตัวสำรองและผู้รักษาประตูของศูนย์เยาวชน ก่อนที่จะได้รับการเลื่อนตำแหน่งให้เป็นผู้ฝึกสอนการรักษาประตูของทีมชุดใหญ่ในช่วงฤดูร้อน ค.ศ. 2011
ซูโฮ

คิม จุน-มย็อน (ฮันจา: 金俊勉; เกิด 22 พฤษภาคม ค.ศ. 1991) หรือชื่อในวงการ ซูโฮ (ฮันจา: 守護) ซึ่งแปลว่า "ผู้ปกป้อง" ซูโฮ เป็นหัวหน้าวงและนักร้องนำเอ็กโซและเป็นหัวหน้าและนักร้องนำในเอ็กโซ-เค
ประวัติ.
ครอบครัวของซูโฮมีบิดา มารดา ตัวเขาเอง และพี่ชายที่ห่างจากเขาเพียง 4 ปี ครั้งประถมศึกษาเขาเป็นนักเรียนดีเด่นของโรงเรียน พอเรียนมัธยมศึกษาก็ได้เป็นรองประธานสภานักเรียน เมื่อซูโฮอายุ 16 ปี เขาก็กลายเป็นสมาชิกคนแรกของ EXO และกลายเป็นเด็กฝึกหัดที่เอสเอ็ม มีระยะการเทรน 7 ปี ซึ่งนานที่สุดในบรรดาสมาชิกของวง ปัจจุบัน เรียนการแสดงที่มหาวิทยาลัยศิลปะแห่งชาติเกาหลี (Korea National University of Arts) 
ผลงานการแสดง.
Musical
วิโรจน์ แสงสนิท

พลเอก วิโรจน์ แสงสนิท เป็นประธานที่ปรึกษาคณะกรรมการบริษัท ศิครินทร์ จำกัด (มหาชน) อดีตรัฐมนตรีช่วยว่าการกระทรวงกลาโหม ในรัฐบาลนายบรรหาร ศิลปอาชา เป็นอดีตรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน อดีตผู้บัญชาการทหารสูงสุด และ อดีตราชองครักษ์พิเศษ
ประวัติ.
พลเอก วิโรจน์ แสงสนิท เกิดเมื่อวันที่ 16 ตุลาคม พ.ศ. 2478 ที่ตำบลศรีพนมมาศ อำเภอลับแล จังหวัดอุตรดิตถ์ สำเร็จการศึกษาจากโรงเรียนนายร้อยพระจุลจอมเกล้า รุ่นที่ 5 หลักสูตรโรงเรียนเสนาธิการทหารบก หลักสูตรวิทยาลัยเสนาธิการทหาร รุ่นที่ 18 และหลักสูตรวิทยาลัยป้องกันราชอาณาจักร รุ่นที่ 31
พลเอก วิโรจน์ แสงสนิท สมรสกับ คุณหญิง ลักขณา แสงสนิท ประธานคณะกรรมการมูลนิธิคุณหญิงลักขณา แสงสนิท และบุตร มีบุตรชาย 3 คน ได้แก่ 
การทำงาน.
พลเอก วิโรจน์ แสงสนิท รับราชการทหาร เคยมีส่วนร่วมในการเป็นคณะกรรมการนโยบายแห่งชาติ ในคณะรักษาความสงบเรียบร้อยแห่งชาติ ต่อมาเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน ซึ่งจัดตั้งหลังการรัฐประหารของ รสช. พ.ศ. 2534 และเป็นสมาชิกวุฒิสภา ในระหว่างปี พ.ศ. 2535 ถึงปี พ.ศ. 2543 (2 สมัย) จนได้รับตำแหน่งสูงสุด คือ ผู้บัญชาการทหารสูงสุด ในปี พ.ศ. 2538 ต่อจากนั้นในปี พ.ศ. 2539 เขาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลนายบรรหาร ศิลปอาชา
พลเอก วิโรจน์ แสงสนิท ได้เข้าสู่งานการเมืองหลังเกษียณอายุราชการโดยร่วมงานกับพรรคชาติไทย เคยได้รับแต่งตั้งเป็นกรรมการบริหารพรรค และที่ปรึกษาพรรคชาติไทย และเขายังได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทย ลำดับที่ 2 ในการเลือกตั้ง พ.ศ. 2544
ในปี พ.ศ. 2546 ดำรงตำแหน่ง ประธานที่ปรึกษาคณะกรรมการบริษัท ศิครินทร์ จำกัด (มหาชน) จนถึงปัจจุบัน
สุคนธ์ กาญจนาลัย

สุคนธ์ กาญจนาลัย (เกิด 5 มีนาคม พ.ศ. 2475) อดีตรัฐมนตรีช่วยว่าการกระทรวงพาณิชย์ รัฐบาลบรรหาร ศิลปอาชา อดีตอธิบดีกรมเศรษฐกิจการพาณิชย์ กระทรวงพาณิชย์ กรรมการกฤษฎีกา
ประวัติ.
สุคนธ์ เกิดเมื่อวันที่ 5 มีนาคม พ.ศ. 2475 สำเร็จการศึกษาระดับปริญญาตรี บัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย และวิทยาลัยป้องกันราชอาณาจักร รุ่นที่ 27
การทำงาน.
สุคนธ์ รับราชการในสังกัดกระทรวงพาณิชย์ เคยได้รับแต่งตั้งเป็นอธิบดีกรมพาณิชย์สัมพันธ์ อธิบดีกรมทะเบียนการค้า และอธิบดีกรมเศรษฐกิจการพาณิชย์ ต่อมาได้รับแต่งตั้งเป็นที่ปรึกษานายกรัฐมนตรี (บรรหาร ศิลปอาชา) ในปี พ.ศ. 2538 และเป็นรัฐมนตรีช่วยว่าการกระทรวงพาณิชย์ ในรัฐบาลบรรหาร ศิลปอาชา
สุคนธ์ ได้รับแต่งตั้งเป็นสมาชิกวุฒิสภา ในปี พ.ศ. 2539 ในวุฒิสภาไทย ชุดที่ 7
ภัทรากร ตั้งศุภกุล

ภัทรากร ตั้งศุภกุล (เกิด 24 พฤศจิกายน พ.ศ. 2532) ชื่อเล่น พลอย เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
ภัทรากร ตั้งศุภกุล ชื่อเล่น พลอย เกิดและเติบโตที่จังหวัดลำพูน จบการศึกษาในระดับชั้นมัธยมศึกษา จากโรงเรียนดาราวิทยาลัย ระดับปริญญาตรีที่ คณะนิติศาสตร์ มหาวิทยาลัยเชียงใหม่ (เกียรตินิยมอันดับ 2) ปัจจุบันกำลังศึกษาเนติบัณฑิต และเตรียมสอบตั๋วทนาย ครอบครัวเป็นชาวไทยเชื้อสายจีน เป็นลูกสาวคนกลาง มีพี่สาว ชื่อรุจีรัฐ ตั้งศุภกุล และน้องชาย ชื่อสรธัญ ตั้งศุภกุล 
ในปี พ.ศ. 2556 ภัทรากรได้เซ็นสัญญากับช่อง 3 เป็นระยะเวลา 6 ปี แล้วได้รับบทในการแสดงเรื่องแรกในเรื่อง "สุภาพบุรุษจุฑาเทพ" ตอน "คุณชายรัชชานนท์" โดยรับบทเป็น จันทา จึงทำให้เป็นที่รู้จักจากละครเรื่องนี้
ผลงาน.
มิวสิกวิดีโอ.
 ออนไลน์
ตั๊กแตนตำข้าวกล้วยไม้สีชมพู

ตั๊กแตนตำข้าวกล้วยไม้สีชมพู หรือ ตั๊กแตนต่อยมวยกล้วยไม้สีชมพู (ชื่อวิทยาศาสตร์: "Hymenopus coronatus") เป็นแมลงจำพวกตั๊กแตนตำข้าวชนิดหนึ่ง
ได้ชื่อว่าเป็นตั๊กแตนตำข้าวที่มีสีสันและลักษณะสวยที่สุด โดยมีสีตลอดลำตัวเป็นสีชมพูหรือชมพูอ่อนเหลือบกับสีขาว บางตัวมีสีขาวล้วน และมีลักษณะพิเศษคือ สามารถเปลี่ยนสีได้ในระหว่างวัน ขึ้นอยู่กับสภาพแวดล้อม เช่น ความชื้นและความเข้มของแสง
ตั๊กแตนตำข้าวกล้วยไม้มีส่วนขาขยายออกเพื่อเลียนแบบกลีบดอกไม้ ชอบอยู่อาศัยตามธรรมชาติที่มีไม้ดอกไม้ประดับสีขาวหรือสีชมพู หรือเป็นไม้พุ่ม สามารถซ่อนตัวจากศัตรูได้อย่างแนบเนียน โดยเฉพาะอย่างยิ่งกล้วยไม้ มักจะนิ่ง ๆ เพื่อรอเหยื่อที่หลงทาง หรือทำตัวเป็นนักล่า เมื่อพบว่าเหยื่อเห็น ตัวผู้จะว่องไว เคลื่อนไหวรวดเร็ว และในช่วงผสมพันธุ์หากตัวเมียไม่พร้อมหรือผสมพันธุ์เสร็จแล้ว ตัวผู้อาจถูกตัวเมียจับกินเป็นอาหารได้
ตัวเมียจะมีความยาวประมาณ 6-7 เซนติเมตร ขณะที่ตัวผู้จะมีขนาดเล็กกว่าคือ 2.5 เซนติเมตร พบกระจายพันธุ์ทั่วไปในป่าดิบชื้นของเอเชียตะวันออกเฉียงใต้ ตั้งแต่เมียนมา, ไทย, มาเลเซีย, ฟิลิปปินส์, อินโดนีเซีย รวมถึงเทือกเขาฆาฏตะวันตกในอินเดีย
สตัฟโรปอล

สตัฟโรปอล (#เปลี่ยนทาง , ,) เป็นนครและเมืองหลวงของสตัฟโรปอลไคร ของประเทศรัสเซีย ตั้งอยู่ทางตอนใต้ของประเทศส่วนที่อยู่ในทวีปยุโรป บนแควของแม่น้ำคาลอสตอนบน มีประชากร 398,539 คน (ค.ศ. 2010) เมืองก่อตั้งเมื่อวันที่ 22 ตุลาคม ค.ศ. 1777 เนื่องจากสงครามรัสเซีย-เตอร์กิช 1768–1774 เพื่อเป็นค่ายทหาร
หมู่เกาะเทาซันด์

หมู่เกาะเทาซันด์  ประกอบด้วยหมู่เกาะ 1,864 เกาะ อยู่ตรงบริเวณที่แม่น้ำเซนต์ลอว์เรนซ์ตอนบนขยายกว้างออก ส่วนหนึ่งอยู่ในรัฐนิวยอร์ก สหรัฐอเมริกา และอีกส่วนหนึ่งอยู่ทางตอนใต้ของเมืองคิงส์ตันในรัฐออนแทรีโอ ประเทศแคนาดา
ขนาดของเกาะมีตั้งแต่ 40 ตารางไมล์ (100 ตารางกิโลเมตร) ไปจนถึงเกาะเล็ก ๆ ที่มีที่พักอาศัยอยู่หลังเดียวหรือโขดหินที่ไม่มีคนอาศัยอยู่ ทั้งนี้การนับจำนวนเกาะมีเกณฑ์คือ อยู่เหนือจากระดับน้ำประจำปี, มีพื้นที่อย่างน้อย 1 ตารางฟุตและมีต้นไม้ที่ยังมีชีวิตอยู่อย่างน้อย 2 ต้น
อำนาจ ชนะวงศ์

ผู้ช่วยศาสตราจารย์ อำนาจ ชนะวงศ์ เป็นอดีตรองโฆษกประจำสำนักนายกรัฐมนตรี และเป็นอดีตสมาชิกสภาผู้แทนราษฎรจังหวัดขอนแก่น 2 สมัย และเป็น 1 ใน 3 คนที่คิดริเริ่มการจัดทำนโยบายกองทุนหมู่บ้านของพรรคกิจสังคม
ประวัติ.
ดร.อำนาจ ชนะวงศ์ เกิดเมื่อวันที่ 21 กรกฎาคม พ.ศ. 2496 เป็นบุตรของนายนิวัตร ชนะวงศ์ กับนางสมบูรณ์ ชนะวงศ์ และ เป็นหลานของนาย กระแส ชนะวงศ์ อดีตรัฐมนตรีหลายกระทรวง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยซานคาร์ลอส ประเทศฟิลิปปินส์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย และปริญญาเอก สาขาการบริหารการศึกษา จากคณะศึกษาศาสตร์ มหาวิทยาลัยขอนแก่น เมื่อปี พ.ศ. 2550 และ นายอำนาจ ชนะวงศ์ มีบุตรสาว 1 คน และบุตรชาย 1 คน
การทำงาน.
ดร.อำนาจ ชนะวงศ์ เริ่มทำงานเป็นเลขานุการประธานที่ปรึกษา UNFPA ประจำสำนักงาน ณ ประเทศบังคลาเทศ เมื่อปี พ.ศ. 2526 ต่อมาเป็นผู้จัดการภาคตะวันออกเฉียงเหนือ ของบริษัทสุรามหาราษฎร จำกัด และเป็นสมาชิกสภาผู้แทนราษฎรจังหวัดขอนแก่น รวมทั้งเป็นโฆษกพรรคพลังธรรม ในการเลือกตั้งเดือนกันยายน พ.ศ. 2535 และสังกัดพรรคกิจสังคม ในการเลือกตั้ง พ.ศ. 2538 ต่อมาเขาได้รับแต่งตั้งเป็นเลขานุการรัฐมนตรีประจำสำนักนายกรัฐมนตรี รองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา และในรัฐบาลพลเอกชวลิต ยงใจยุทธ ต่อมาในการเลือกตั้ง พ.ศ. 2544 เขาลงสมัครรับเลือกตั้งในสังกัดพรรคชาติไทย แต่ไม่ได้รับเลือกตั้ง
หลังจากนั้นเขาได้วางมือทางการเมือง และเข้าทำงานเป็นอาจารย์ประจำที่วิทยาลัยบัณฑิตเอเชีย ต่อมาในปี พ.ศ. 2548 จึงย้ายมาเป็นอาจารย์ประจำคณะศึกษาศาสตร์ มหาวิทยาลัยมหาสารคาม โดยมีตำแหน่งทางวิชาการเป็นผู้ช่วยศาสตราจารย์ จนเกษียณอายุราชการในปี พ.ศ. 2561
พอร์ตกลัง

พอร์ตกลัง  หรือ เปอลาบูฮันกลัง  มีชื่อเดิมว่า พอร์ตสเวตเตนแฮม  เป็นเมืองและประตูหลักทางทะเลสู่มาเลเซีย ยังเป็นท่าเรือที่ใหญ่และคับคั่งที่สุดของประเทศ เศรษฐกิจของเมืองเกี่ยวข้องกับกิจการด้านท่าเรือ ตั้งอยู่ห่างจากเมืองกลังทางทิศตะวันตกเฉียงใต้ 6 กม. และห่างจากกัวลาลัมเปอร์ทางทิศตะวันตกเฉียงใต้ 38 กม. อยู่ในรัฐเซอลาโงร์
มัยมันสิงห์

มัยมันสิงห์  เป็นเมืองที่ได้รับสถานะเป็นนครในภาคมัยมันสิงห์ของประเทศบังกลาเทศ ริมฝั่งแม่น้ำพรหมบุตร ตั้งอยู่ตอนกลางค่อนไปทางเหนือของประเทศ เป็นศูนย์กลางการปกครองของภาคมัยมันสิงห์ เป็นที่ตั้งของสถาบันการศึกษาหลายแห่ง เช่น มหาวิทยาลัยการเกษตรบังกลาเทศ วิทยาลัยแพทย์มัยมันสิงห์ เป็นต้น เมืองตั้งอยู่ทางตอนเหนือของกรุงธากา เมืองหลวงของประเทศ ราว 120 กม.
อรรถสิทธิ์ ทรัพยสิทธิ์

อรรถสิทธิ์ ทรัพยสิทธิ์ (เกิด 1 พฤษภาคม พ.ศ. 2492) อดีตรองโฆษกประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดนครพนม 6 สมัย
ประวัติ.
อรรถสิทธิ์ เกิดเมื่อวันที่ 1 พฤษภาคม พ.ศ. 2492 ที่ตำบลบ้านกลาง อำเภอเมืองนครพนม จังหวัดนครพนม ด้านครอบครัวสมรสกับนางแนบเนียน ทรัพยสิทธิ์ (สกุลเดิม: ปุณรังษี) มีบุตร 2 คน
สำเร็จการศึกษาระดับมัธยมศึกษาจากโรงเรียนอุดรพิทยานุกูล ระดับปริญญาตรี การศึกษาบัณฑิต (ภาษาอังกฤษ) จากมหาวิทยาลัยศรีนครินทรวิโรฒ มหาสารคาม และนิติศาสตรบัณฑิต และปริญญาโท รัฐศาสตรมหาบัณฑิต จากมหาวิทยาลัยรามคำแหง ภายหลังยังได้รับปริญญาปรัชญาดุษฎีบัณฑิตกิตติมศักดิ์ สาขาการบริหารการศึกษา จากมหวิทยาลัยรามคำแหงเช่นเดียวกัน
การทำงาน.
อรรถสิทธิ์ เดิมประกอบอาชีพเป็นครูที่โรงเรียนปิยะมหาราชาลัย จังหวัดนครพนม รวมทั้งเป็นนิติกร ที่ศาลากลางจังหวัดนครพนม โดยก่อนจะเริ่มทำงานการเมืองเคยเป็นนักจัดรายการวิทยุชื่อรายการ "นายคันคาย กระจายข่าว" ซึ่งได้รับความนิยมในพื้นที่จังหวัดนครพนมและจังหวัดใกล้เคียงรวมทั้งในประเทศ สปป.ลาว จนนำฉายา นายคันคาย นี้มาใช้เป็นชื่อกลาง
อรรถสิทธิ์ เป็นสมาชิกสภาผู้แทนราษฎรจังหวัดนครพนม สังกัดพรรคความหวังใหม่ ได้รับเลือกตั้งครั้งแรกในการเลือกตั้งเดือนมีนาคม พ.ศ. 2535 และได้รับเลือกตั้งในนามพรรคความหวังใหม่เรื่อยมา จนกระทั่งในการเลือกตั้ง พ.ศ. 2548 จึงย้ายไปสังกัดพรรคไทยรักไทย และได้รับแต่งตั้งเป็นกรรมการบริหารพรรค ซึ่งต่อมาเขาถูกตัดสิทธิ์ทางการเมือง เป็นระยะเวลา 5 ปี
อรรถสิทธิ์ ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลบรรหาร ศิลปอาชา
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย ในปี พ.ศ. 2561 เขาได้ย้ายไปสมัครเข้าเป็นสมาชิกพรรคเพื่อคนไทย รับตำแหน่งประธานที่ปรึกษาพรรค และลงสมัครรับเลือกตั้งอยู่ในบัญชีรายชื่อลำดับที่ 5 ของการเลือกตั้ง 24 มีนาคม พ.ศ. 2562 โดยมีน้องชายที่เป็นนักการเมืองท้องถิ่นคือ เข็มชาติ ทรัพยสิทธิ์ และณพจน์สกร ทรัพยสิทธิ์ เข้าร่วมเป็นผู้สมัครสมาชิกสภาผู้แทนราษฎรสังกัดพรรคเดียวกัน แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาและน้องชายได้ย้ายกลับไปสังกัดพรรคเพื่อไทยอีกครั้ง โดยเป็นผู้อยู่เบื้องหลังให้การสนับสนุนน้องชายคือณพจน์สกร ทรัพยสิทธิ์ เป็นตัวแทนลงสมัครรับเลือกตั้งในการเลือกตั้งแบบแบ่งเขตจังหวัดนครพนมของพรรคเพื่อไทย แต่ไม่ได้รับเลือกตั้งโดยมีคะแนนมาเป็นอันดับ 2
สมาชิกสภาผู้แทนราษฎร.
อรรถสิทธิ์ ทรัพยสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ภตภร รอดเกิด

กวิตา รอดเกิด (เคยเปลี่ยนชื่อเป็น ภตภร สีบุญเรือง ; เกิด 10 สิงหาคม พ.ศ. 2532) ชื่อเล่น เพลง เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 และเป็นลูกสาวคนเดียวของ กาญจนา จินดาวัฒน์ นักแสดงชื่อดัง และยังเป็นลูกพี่ลูกน้องกับ ปรมะ อิ่มอโนทัย มีผลงานการแสดงละครเรื่อง "สายโลหิต", "สกาวเดือน", "ลูกไม้ไกลต้น" และ "มือเหนือเมฆ"
ด้านครอบครัวสมรสกับ พัด - ณัฏฐภัทร สีบุญเรือง ผู้จัดการประจำประเทศไทยสายการบินเจ็ท แอร์เวย์ส เข้าพิธีฉลองมงคลสมรส ไปอย่างหวานชื่นเมื่อค่ำวันที่ 1 กันยายน 2561 ที่ โรงแรมดุสิตธานี หลังจากทั้งคู่คบหาดูใจกันมานานกว่า 16 ปี ต่อมา จดทะเบียนหย่าเรียบร้อยแล้ว เมื่อ พ.ศ. 2566 ปัจจุบัน กำลังได้คบหาดูใจกับ กวาง - ศิริศิลป์ โชติวิจิตร นักร้องนำของวง เอบีนอร์มัล
การมาครั้งที่สอง

ตามความเชื่อของคริสต์ศาสนิกชนและชาวมุสลิม การมาครั้งที่สอง  หมายถึงการที่พระเยซูจะเสด็จมาบนโลกอีกครั้งในอนาคต ความเชื่อนี้มีที่มาจากข้อความในพระวรสารในสารบบและถูกพัฒนาต่อมาตามอวสานวิทยาของศาสนาคริสต์และศาสนาอิสลาม
แนวคิดเรื่องการมาครั้งที่สองถือเป็นหลักความเชื่อสำคัญ จึงปรากฏรายละเอียดในหลักข้อเชื่อไนซีนว่า
<templatestyles src="แม่แบบ:คำพูด/style.css" />พระองค์เสด็จขึ้นสวรรค์ประทับ ณ เบื้องขวาของพระบิดา พระองค์จะเสด็จมาอีกด้วยพระสิริ เพื่อพิพากษาทั้งคนเป็นและคนตาย พระราชอาณาจักรของพระองค์ ไม่รู้สิ้นสุด ข้าพเจ้าเชื่อมั่นในการคืนชีพของผู้ที่ตายแล้ว และในชีวิตโลกหน้า ...อาเมน
ความเชื่อ.
ในพระวรสารนักบุญมัทธิวระบุว่า ก่อนบุตรมนุษย์จะเสด็จมาจะมีหลายคนอ้างตนเป็นพระคริสต์และเป็นผู้เผยพระวจนะแล้วล่อลวงคนให้หลงผิดจำนวนมาก มีข่าวลือเรื่องสงคราม คริสตชนจะเป็นที่รังเกียจและถูกเบียดเบียน จะเกิดความทุกข์ลำบากยิ่งใหญ่ที่สุด เมื่อความทุกข์นั้นจบสิ้นดวงอาทิตย์ดวงจันทร์และดวงดาวจะดับไป แล้วบุตรมนุษย์จะเสด็จมาบนเมฆบนท้องฟ้าด้วยฤทธิ์และรัศมีอันยิ่งใหญ่ แล้วจะทรงส่งทูตสวรรค์ออกไปรวบรวมบรรดาประชาชาติจากทั้งสี่ทิศ เมื่อทรงประทับนั่งบนบัลลังก์แล้ว บรรดาประชาชาติทั้งหมดจะมาประชุมกันเฉพาะพระพักตร์ คนชอบธรรมจะถูกแยกไว้ทางขวามือส่วนคนที่ถูกสาปแช่งจะแยกไปอยู่ทางซ้ายมือ แล้วจะทรงมอบราชอาณาจักรให้คนชอบธรรมเพราะคนเหล่านี้ได้สงเคราะห์ผู้ยากไร้ ส่วนผู้ที่ถูกสาปแช่งจะถูกส่งไปรับโทษในนรกชั่วนิรันดร์เพราะคนพวกนี้ทอดทิ้งคนยากไร้
วัยโรจน์ พิพิธภักดี

วัยโรจน์ พิพิธภักดี (1 เมษายน พ.ศ. 2484 - 3 มกราคม พ.ศ. 2566) อดีตสมาชิกสภาผู้แทนราษฎรจังหวัดปัตตานี 4 สมัย
ประวัติ.
วัยโรจน์ พิพิธภักดี เกิดเมื่อวันที่ 1 เมษายน พ.ศ. 2484 เป็นบุตรของพระพิพิธภักดี (ตนกูมุกดา อับดุลบุตร) กับสวาสดิ์ พิพิธภักดี สำเร็จการศึกษาระดับประกาศนียบัตรชั้นสูง สาขาบริหารธุรกิจ จากสถาบันปีนัง (Penang Institute) รัฐปีนัง ประเทศมาเลเซีย สมรสกับเยาวลักษณ์ พิพิธภักดี มีบุตรสาวคือ กังสดาล พิพิธภักดี (เติงกูซูไบดะห์ บินตีเติงกูนูรุดดีน) อดีตพระชายาในสุลต่านมูฮัมหมัดที่ 5 แห่งรัฐกลันตัน ประเทศมาเลเซีย
วัยโรจน์ พิพิธภักดี เสียชีวิตเมื่อวันที่ 3 มกราคม พ.ศ. 2566 สิริอายุรวม 81 ปี
งานการเมือง.
วัยโรจน์ เคยประกอบอาชีพเป็นพนักงานธนาคารกรุงเทพ จำกัด สาขาปัตตานี จากนั้นจึงเริ่มต้นชีวิตทางการเมืองด้วยการดำรงตำแหน่งเป็นประธานสภาจังหวัดปัตตานี 4 สมัย ต่อมา ลงรับสมัครเลือกตั้งสมาชิกสภาผู้แทนราษฎรจังหวัดปัตตานี และได้รับเลือกตั้งเป็นครั้งแรก ใน พ.ศ. 2522 สังกัดพรรคกิจสังคม ก่อนที่จะหวนกลับไปสู่เวทีการเมืองในระดับท้องถิ่น และกลับสู่การเมืองระดับชาติอีกครั้ง ใน พ.ศ. 2538 และได้รับเลือกเรื่อยมา จนถึง พ.ศ. 2544 
จนกระทั่งในการเลือกตั้ง พ.ศ. 2548 จึงย้ายไปสังกัดพรรคไทยรักไทย แต่พ่ายแพ้ให้กับ นายอันวาร์ สาและ จากพรรคประชาธิปัตย์ ต่อมาได้รับแต่งตั้งเป็นกรรมการบริหารพรรค ซึ่งต่อมาเขาถูกตัดสิทธิ์ทางการเมือง เป็นระยะเวลา 5 ปี
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย
สมาชิกสภาผู้แทนราษฎร.
วัยโรจน์ พิพิธภักดี ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ไชยวัฒน์ ไตรยสุนันท์

ไชยวัฒน์ ไตรยสุนันท์ (เกิด 4 มิถุนายน พ.ศ. 2483) อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดเพชรบูรณ์ 2 สมัย อดีตกรรมการสภาที่ปรึกษาพรรคประชาธิปัตย์ และอดีตผู้อำนวยการองค์การคลังสินค้า
ประวัติ.
ไชยวัฒน์ ไตรยสุนันท์ เกิดเมื่อวันที่ 4 มิถุนายน พ.ศ. 2483 เป็นบุตรของนายก้องศักดิ์ กับนางกิ่งกาญจน์ ไตรยสุนันท์ สำเร็จการศึกษา ชั้นมัธยมศึกษาจากโรงเรียนพิษณุโลกพิทยาคม นิติศาสตรบัณฑิต และ รัฐศาสตรมหาบัณฑิต จากมหาวิทยาลัยธรรมศาสตร์ 
การทำงาน.
ไชยวัฒน์ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2518 สังกัดพรรคประชาธิปัตย์ และได้รับเลือกตั้งเป็นครั้งแรก รวมถึงครั้งต่อมา (พ.ศ. 2519) ต่อมาในปี พ.ศ. 2531 เขาได้เข้าร่วมงานกับพรรคประชาชน
ต่อมาเขาได้รับแต่งตั้งเป็นผู้อำนวยการองค์การคลังสินค้า กระทรวงพาณิชย์ ในระหว่างปี พ.ศ. 2536-2538 เป็นที่ปรึกษาผู้นำฝ่ายค้านในสภาผู้แทนราษฎร ในปี พ.ศ. 2544-2546 
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 50 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา นายนิพนธ์ บุญญามณี สมาชิกสภาผู้แทนราษฎรลำดับที่ 30 ได้ลาออก จึงได้รับเลื่อนขึ้นมาเป็นแทน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์ ลำดับที่ 56 แต่ไม่ได้รับเลือกตั้ง
สมาชิกสภาผู้แทนราษฎร.
ไชยวัฒน์ ไตรยสุนันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เรืองวิทย์ ดุษฎีสุรพจน์

เรืองวิทย์ ดุษฎีสุรพจน์ อดีตรองโฆษกประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรกรุงเทพมหานคร และเป็นประธานกรรมการบริษัทสินมั่นคงประกันภัย จำกัด (มหาชน)
ประวัติ.
เรืองวิทย์ ดุษฎีสุรพจน์ เกิดเมื่อวันที่ 16 พฤศจิกายน พ.ศ. 2501 สำเร็จการศึกษาปริญญาโท สาขาเศรษฐศาสตร์ จากมหาวิทยาลัยออกซฟอร์ด
เรืองวิทย์ ดุษฎีสุรพจน์ เป็นนักธุรกิจที่มีประสบการณ์ในการบริหารองค์กรหลายแห่ง เช่น เป็นประธานกรรมการบริหารและกรรมการผู้อำนวยการบริษัทหลักทรัพย์ซีมิโก้ จำกัด (มหาชน) กรรมการบริหารบริษัท ไรมอนแลนด์ จำกัด (มหาชน) และประธานกรรมการบริหารบริษัท ไทยสแตรทีจิค แคปปิตอล จำกัด (มหาชน)
เรืองวิทย์ ดุษฎีสุรพจน์ เป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคพลังธรรม โดยได้รับเลือกตั้งในเขตเดียวกับพลตรีจำลอง ศรีเมือง และนายสุเทพ อัตถากร ต่อมาเขาได้รับแต่งตั้งเป็นรองเลขาธิการนายกรัฐมนตรี ฝ่ายการเมือง ในรัฐบาลชวน หลีกภัย ปี พ.ศ. 2535 และเป็นรองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา ในสัดส่วนของพรรคพลังธรรม ซึ่งนายเรืองวิทย์ เป็นสมาชิกอยู่ด้วย แต่ต่อมาเขาได้ลาออกจากตำแหน่งหลังได้รับการแต่งตั้งด้วยระยะเวลาไม่ถึง 1 เดือนเท่านั้น
คาเมนไรเดอร์ แบทไทรด์วอร์ส

คาเมนไรเดอร์ แบทไทรด์วอร์ส (; โรมาจิ: "Kamen Raidā Batoraido Wō") เป็นวิดีโอเกมที่ผลิตโดย นัมโกะบันไดเกมส์ โดยนำตัวละครมาสค์ไรเดอร์ในยุคโชวะและเฮเซย์มาต่อกับศัตรู และสามารถให้ผู้เล่นได้ควบคุมกับตัวละครได้อย่างอิสระ วางจำหน่ายในรูปแบบเพลย์สเตชัน 3 โดยจำหน่ายเมื่อวันที่ 23 พฤษภาคม ค.ศ. 2013
คาเมนไรเดอร์เกิลส์

คาเมนไรเดอร์ GIRLS (; โรมาจิ: "Kamen Raidā Gāruzu") เป็นวงไอดอลญี่ปุ่นรูปแบบแดนซ์ยูนิต จากค่าย Avex Trax จุดประสงค์ของการก่อตั้งเพื่อฉลองครบรอบ40ปี มาสค์ไรเดอร์ ซีรีส์ ในปีค.ศ. 2011 โดยแต่ละสมาชิกจะมีคาแร็คเตอร์มาจากมาสค์ไรเดอร์ของแต่ละคน
ประวัติ.
คาเมนไรเดอร์ GIRLS ถูกก่อตั้งขึ้นมาจากบริษัท โตเอะ, นิปปอนโคลอมเบีย และ เอเวกซ์ เอนเตอร์เทนเมนท์ ในงานอีเวนท์ ซูเปอร์ฮีโร่ มิวสิกสตูดิโอ Vol.0 โดยเปิดตัวสมาชิกหลักทั้ง 5 คนคือ นาโอะ, ยูริกะ, คาโอริ, เอริกะ และ ฮิโตมิ ซึ่งมีจุดประสงค์ของการก่อตั้งเพื่อฉลองครบรอบ 40 ปี มาสค์ไรเดอร์ ซีรีส์ โดยเปิดตัววงเมื่อเดือนตุลาคม ปี ค.ศ. 2010 
ในเดือน เมษายน ปี ค.ศ. 2011 ได้เปิดตัวซิงเกิลที่ชื่อว่า Let's Go RiderKick 2011 ในเดือนพฤศจิกายนปีเดียวกัน เอนโด มิตสึกิ ได้ร่วมออดิชันให้กับวง ในเดือนธันวาคมปีเดียวกัน ฮิโรคาวะได้ออกจากวงเนื่องจากปัญหาสุขภาพ
ในเดือน กันยายน ปี ค.ศ. 2012 จิซาโตะ อาคิตะ ได้เข้าร่วมวงโดยประกาศในงานเปิดตัวมาสค์ไรเดอร์วิซาร์ด G&C มิวสิกเมจิก ทำให้มีสมาชิกมี 6 คน ขณะเดียวกัน ข้อมูลเว็บไซต์อย่างเป็นทางการที่เกี่ยวข้องกับฮิโรคาวะ รวมถึงเว็บบล็อกและโปรไฟล์ ถูกลบออกโดยไม่มีการประกาศแต่อย่างใด
ในเดือน กรกฎาคม ปี ค.ศ. 2013 ได้ถูกตั้งชื่อยูนิตชั่วคราวว่า ช็อคเกอร์เกิลส์ โดยนำรูปแบบลูกสมุนขององค์กรช็อกเกอร์มาเป็นคาแร็กเตอร์หลัก มีซิงเกิลเพลงคือ SSS ~Shock Shocker Shockest~ ในเดือนตุลาคมปีเดียวกัน เจนา ซุมิ โทโมมิ ได้เข้าร่วม
ในเดือน มกราคม ปี ค.ศ. 2015 คาโอริ นางุระ ประกาศจบการศึกษา
วอสตอค 1

วอสตอค 1  เป็นภารกิจอวกาศครั้งแรกในโครงการวอสตอค และเป็นครั้งแรกของการบินอวกาศที่มีมนุษย์ขึ้นไปในประวัติศาสตร์ วอสตอค 3เคเอถูกส่งขึ้นสู่วงโคจรเมื่อวันที่ 12 เมษายน ค.ศ. 1961 เที่ยวบินนี้มียูริ กาการิน นักบินอวกาศจากสหภาพโซเวียตขึ้นสู่อวกาศ เป็นเที่ยวบินครั้งแรกที่มีมนุษย์ขึ้นสู่อวกาศ เช่นเดียวกับเที่ยวบินแรกของวงโคจรของยานพาหนะบรรจุ วอสตอค 1 ถูกส่งโดยโครงการอวกาศโซเวียต และได้รับการออกแบบโดยวิศวกรชาวโซเวียตนำโดย เซอร์ไก โคโรเลฟ ภายใต้การกำกับดูแลของKerim Kerimov และคนอื่นๆ
ภิญญา ช่วยปลอด

ภิญญา ช่วยปลอด (9 เมษายน พ.ศ. 2483 – 8 กันยายน พ.ศ. 2565) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสุราษฎร์ธานี
ประวัติ.
ภิญญา ช่วยปลอด เกิดเมื่อวันที่ 9 เมษายน พ.ศ. 2483 สำเร็จการศึกษาปริญญาตรี เศรษฐศาสตรบัณฑิต จาก มหาวิทยาลัยธรรมศาสตร์ 
ปี พ.ศ. 2553 ถูกศาลล้มละลายกลาง สั่งให้เป็นบุคคลล้มละลาย และปลดจากจากการเป็นบุคคลล้มละลาย ในปี พ.ศ. 2557
การเสียชีวิต.
ภิญญา ช่วยปลอด เสียชีวิต ณ โรงพยาบาลตำรวจเมื่อวันที่ 8 กันยายน พ.ศ. 2565 สิริอายุรวม 82 ปี
งานการเมือง.
อดีตเคยเป็นพนักงานธนาคารเอเชียทรัสต์ จำกัด ต่อมา ภิญญา ลงรับสมัครเลือกตั้งสมาชิกสภาผู้แทนราษฎรจังหวัดสุราษฎร์ธานี และได้รับเลือกตั้งเป็นครั้งแรก ใน พ.ศ. 2522 ได้รับเลือกติดต่อกันเรื่อยมา จนถึง พ.ศ. 2531 ก่อนที่จะได้รับเลือกเป็น สมาชิกวุฒิสภา จังหวัดสุราษฎร์ธานี ในปี พ.ศ. 2543 
ภิญญา ช่วยปลอด เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ถึงวันที่ 25 สิงหาคม พ.ศ. 2533
ภิญญา ช่วยปลอด เคยถูกตรวจสอบการร่ำรวยผิดปกติ โดย คณะรักษาความสงบเรียบร้อยแห่งชาติ หรือ รสช. เมื่อปี พ.ศ. 2534
สมาชิกสภาผู้แทนราษฎร.
ภิญญา ช่วยปลอด ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
สมาชิกวุฒิสภา.
ภิญญา ช่วยปลอด ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ธนนไชย

ธนนไชย หรือฮวงไซ ชื่อวิทยาศาสตร์: "Buchanania siamensis" เป็นไม้ยืนต้นขนาดเล็กในสกุลมะม่วงหัวแมงวัน วงศ์ Anacardiaceae เป็นไม้ผลัดใบ กิ่งก้านอ่อนมีขนสีน้ำตาลแดง กิ่งแก่ผิวเกลี้ยง ใบเดี่ยว แตกใบมากที่ปลายยอด ใบหนา กรอบ ใบขนาดเล็กกว่ามะม่วงหัวแมงวัน ใบอ่อนสีน้ำตาลแดง ดอกเป็นดอกช่อ ผลสดค่อนข้างกลม ผลอ่อนสีเขียว สุกเป็นสีดำ ออกดอกช่วงมกราคม–มีนาคม ผลแก่ช่วงเมษายน–พฤษภาคม พบครั้งแรกในประเทศไทยที่จังหวัดกาญจนบุรี โดย J.E. Teijsmann ชาวเนเธอร์แลนด์ ชื่อสปีชีส์ตั้งตามชื่อประเทศไทย 
ฮวงไซ เป็นพืชทนเค็ม เจริญได้ดีในดินเค็ม ใบอ่อนรับประทานเป็นผักสด ผลมีรสหวาน รับประทานได้ ลำต้นใช้ก่อสร้าง เป็นพืชสมุนไพร ทางภาคอีสาน ใช้ลำต้นหรือรากต้มน้ำดื่ม แก้ผิดสำแดง เปลือกลำต้น ต้มน้ำผสมเกลือใช้อมรักษารำมะนาด ใช้ยางชันเคี่ยวผสมกับสมุนไพรชนิดอื่น รักษาฝีเน่าหรือใช้เปลือกต้นเคี่ยวกับสมุนไพรอื่น รักษาโรคเริม ใช้เป็นไม้ประดับได้ด้วย
อ้อยช้าง

อ้อยช้าง หรือ กอกกัน, อด, กุ๊ก (ชื่อวิทยาศาสตร์: "Lannea coromandelica") เป็นไม้ยืนต้นในวงศ์ Anacardiaceae เปลือกสีน้ำตาลปนเทา แตกเป็นสะเก็ดรูปสี่เหลี่ยม ใบประกอบแบบขนนก ดอกช่อ สีเหลืองอ่อน ออกดอกแล้วจะทิ้งใบหมด ผลขนาดเล็ก สุกแล้วสีเหลืองหรือแดง เป็นพืชที่รับประทานได้ โดยนำยอดอ่อนมารับประทานเป็นผัก รากสะสมน้ำไว้มาก สามารถตัดรากแล้วรองน้ำมาดื่มได้ นิยมนำรากไปผสมในยาตำรับต่าง ๆ เพื่อให้รสดีขึ้น
เป็นพรรณไม้ที่คนมักเข้าใจคลาดเคลื่อนว่า เป็นต้นเดียวกันกับต้นปีบทอง ซึ่งมีชื่อเรียกในบางภูมิภาคว่าอ้อยช้างเช่นกัน
สกุลพิสตาชีโอ

Pistacia เป็นสกุลของพืชมีดอกในวงศ์ Anacardiaceae ประกอบด้วย 20 สปีชีส์ที่เป็นพืชพื้นเมืองในแอฟริกาและยูเรเชีย จากกานาเรียส แอฟริกา และ ยุโรปใต้ เขตอบอุ่นและกึ่งทะเลทรายของเอเชียและอเมริกาเหนือ จากเม็กซิโกไปจนถึงเท็กซัสหรือแคลิฟอร์เนีย 
สปีชีส์.
"Bursera simaruba" เคยถูกจัดจำแนกเป็น "P. simaruba"
Dracontomelon

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Dracontomelon เป็นสกุลของพืชมีดอกในวงศ์ Anacardiaceae สปีชีส์ที่เป็นที่รู้จักมากที่สุดคือ "Dracontomelon duperreanum" ซึ่งเป็นผลไม้ในกัมพูชา เวียดนาม และ จีน
แอตแลนติส ผจญภัยอารยนครสุดขอบโลก

แอตแลนติส ผจญภัยอารยนครสุดขอบโลก  เป็นภาพยนตร์แอนิเมชันอเมริกันในปี ค.ศ. 2001 สร้างโดย วอลท์ ดิสนีย์ ฟีเจอร์แอนิเมชัน เป็นภาพยนตร์ไซไฟเรื่องแรกของวอลท์ ดิสนีย์ เขียนโดย แทป เมอร์พี กำกับโดย การ์รี เทรส์เดล และเคอร์ค ไวส์ ออกฉายครั้งแรกในวันที่ 3 มิถุนายน ค.ศ. 2001 ในรอบปฐมทัศน์
ตุ๊กตาโรเบิร์ต

ตุ๊กตาโรเบิร์ต หรือ ตุ๊กตาผีสิงโรเบิร์ต หรือ ตุ๊กตาน่าลุ่มหลงโรเบิร์ต  เป็นตุ๊กตารูปเด็กผู้ชายใส่ชุดกะลาสีตัวหนึ่ง ที่เชื่อว่าเป็นตุ๊กตาผีสิง
รุ้งนภัฐ บริจินดากุล

รุ้งนภัฐ บริจินดากุล หรือ โอ๋ เดิมชื่อ รุ่งระวี บริจินดากุล และ กัญญนันทน์ กีรติธนาพิศุทร์เกิดวันที่ 20 มกราคม พ.ศ. 2523 เป็นนักแสดงและนางแบบชาวไทยในสังกัดกันตนาเกิดที่กรุงเทพมหานคร โอ๋ รุ่งระวี เข้าวงการบันเทิงจากการเป็นนางแบบและถ่ายแบบปกนิตยาสารต่างๆ และร่วมแสดงมิวสิกวิดีโอและผลงานภาพยนตร์ เป็นต้น
ประวัติ.
โอ๋ รุ่งระวี เมื่อวันที่ 20 มกราคม พ.ศ. 2523 เป็นนักแสดงและนางแบบชาวไทยเกิดที่กรุงเทพมหานครในสังกัดกันตนาโอ๋ รุ่งระวีสำเร็จการศึกษาระดับปริญญาตรีคณะนิเทศศาสตร์ วิทยุ-โทรทัศน์ มหาวิทยาลัยธุรกิจบัณฑิตย์
ในวงการบันเทิง.
โอ๋ รุ่งระวี เริ่มเข้าในวงการบันเทิงจากการเป็นนางแบบและถ่ายแบบปกนิตยาสารและร่วมแสดงมิวสิกวิดีโอและผลงานภาพยนตร์ เช่น ตุ๊กแกผี, องค์บาก และผลงานการแสดงภาพยนตร์ต่างๆ เป็นต้น ภายหลังโอ๋ รุ่งระวี ได้เซ็นสัญญาเป็นนักแสดงในสังกัดกันตนาในสังกัดช่อง 7 เธอได้มีผลงานละครเรื่อง นางฟ้าเดินดิน, แก่นกะลา, และ ดอกเบี้ยเคลียร์รัก และผลงานละครอีกคับคั่งทำให้โอ๋ รุ่งระวีมีชื่อเสียงและเป็นหนึ่งนักแสดงมากฝีมือเป็นต้น
รายชื่อตอนในยูกิโอ 5D's

รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ 5D's ซีรีส์จากยูกิโอ ซึ่งได้ออกอากาศตั้งแต่วันที่ 2 เมษายน ค.ศ. 2008 จนถึงวันที่ 3 เมษายน ค.ศ. 2011 โดยแบ่งออกเป็น 5 ซีซัน
รายชื่อตอน.
ดูเอลฟอร์จูนคัพ (ฤดูกาลที่ 1).
<onlyinclude></onlyinclude>
เทพสถิตธรณี (ฤดูกาลที่ 2).
<onlyinclude></onlyinclude>
Road to Destiny (ฤดูกาลที่ 3).
<onlyinclude></onlyinclude>
World Riding Grand Prix (ฤดูกาลที่ 4).
<onlyinclude></onlyinclude>
การต่อสู้เดิมพันอนาคต (ฤดูกาลที่ 5).
<onlyinclude></onlyinclude>
ตอนพิเศษ.
<onlyinclude></onlyinclude>
ภาพยนตร์.
<onlyinclude></onlyinclude>